**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

--------- ---------------- 2020 թվականի N - Ն

**Հայաստանի Հանրապետության ԿԱՌԱՎԱՐՈՒԹՅԱՆ 2014 ԹՎԱԿԱՆԻ**

**ԱՊՐԻԼԻ 17-Ի n 534-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Համաձայն «Նորմատիվ իրավական ակտերի մասին» օրենքի 34-րդ հոդվածի` Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2014 թվականի ապրիլի 17-ի ««Զբաղվածության մասին» Հայաստանի Հանրապետության օրենքի կիրարկումն ապահովող մի շարք իրավական ակտեր հաստատելու մասին» N 534-Ն որոշման N 17 հավելվածում կատարել հետևյալ փոփոխությունները և լրացումները.

1) 5-րդ կետում «100.000» թիվը փոխարինել «80.000» թվով.

2) 11-րդ կետում «համապատասխան հավաստագրի (այսուհետ` փոխհատուցման հավաստագիր) միջոցով` ոչ պետական կազմակերպությունների աշխատանքի տեղավորման ծառայություններից օգտվելու համար: Փոխհատուցման հավաստագրի ձևը հաստատում է Հայաստանի Հանրապետության աշխատանքի և սոցիալական հարցերի նախարարը (այսուհետ` նախարար):» բառերը փոխարինել «տրամադրում է աջակցություն ոչ պետական կազմակերպությունների աշխատանքի տեղավորման ծառայություններից օգտվելու միջոցով» բառերով.

3) 12-րդ կետում «Փոխհատուցման հավաստագրի միջոցով» բառերը փոխարինել «Ծրագրի շրջանակներում» բառերով.

4) 12-րդ կետից հետո լրացնել նոր` 12.1-ին և 12.2-րդ կետեր հետևյալ բովանդակությամբ.

«12.1. Նախարարության հետ համագործակցության հուշագիր ստորագրելուց հետո երեք աշխատանքային օրվա ընթացքում, այնուհետև ամսական պարբերականությամբ, ոչ պետական կազմակերպությունն առձեռն կամ փոստով` պատվիրված նամակով կամ էլեկտրոնային եղանակով՝ էլեկտրոնային ստորագրության առկայության դեպքում, գրասենյակ է ներկայացնում իր ունեցած տեղեկատվությունը՝ տարբեր գործատուների մոտ առկա թափուր կամ նոր ստեղծվող աշխատատեղերի վերաբերյալ՝ լրացնելով աշխատատեղերի նկարագիրը՝ համաձայն N 1 ձևի: Ամսական պարբերականությամբ տեղեկատվությունը ներկայացնում է թափուր կամ նոր ստեղծվող աշխատատեղերի առկայության դեպքում։

12.2. Սույն կարգի 12.1-ին կետով նախատեսված թափուր աշխատատեղի վերաբերյալ ոչ պետական կազմակերպության կողմից ներկայացված տեղեկատվությունն ստանալուց հետո գրասենյակը հինգ աշխատանքային օրվա ընթացքում Հայաստանի Հանրապետության օրենսդրությամբ սահմանված կարգով՝

1) այն մուտքագրում է զբաղվածության ոլորտի տեղեկատվական շտեմարան.

2) կատարում է տվյալների համադրում և դրա արդյունքում ներկայացված թափուր աշխատատեղին համապատասխանող անմրցունակ անձանց առկայության դեպքում (իրենց համաձայնությամբ) ուղեգրում ոչ պետական կազմակերպություն:».

5) 13-րդ կետը շարադրել հետևյալ խմբագրությամբ.

«13. Անմրցունակ անձին աշխատանքի տեղավորման նպատակով ոչ պետական կազմակերպությանը տրամադրվող փոխհատուցումը ոչ պետական կազմակերպությանը վճարվում է հետևյալ փուլերով`

1. 5000 դրամ փոխհատուցվում է ոչ պետական կազմակերպությանը` վերջինիս կողմից երեք ամսվա ընթացքում անմրցունակ անձին աշխատանքի տեղավորելուց հետո.

2) 25000 դրամ փոխհատուցվում է ոչ պետական կազմակերպությանը` անմրցունականձին աշխատանքի տեղավորելուց մեկ ամիս հետո, եթե այդ ընթացքում վերջինս շարունակում է աշխատել ոչ պետական կազմակերպության միջնորդությամբ աշխատանքի ընդունած գործատուի մոտ.

3) 25000 դրամ փոխհատուցվում է ոչ պետական կազմակերպությանը` անմրցունակ անձին աշխատանքի տեղավորելուց երեք ամիս հետո, եթե այդ ընթացքում վերջինս շարունակում է աշխատել ոչ պետական կազմակերպության միջնորդությամբ աշխատանքի ընդունած գործատուի մոտ.

4) 25000 դրամ փոխհատուցվում է ոչ պետական կազմակերպությանը` անմրցունակ անձին աշխատանքի տեղավորելուց մեկ տարի հետո, եթե այդ ընթացքում վերջինս շարունակում է աշխատել ոչ պետական կազմակերպության միջնորդությամբ աշխատանքի ընդունած գործատուի մոտ:».

6) 14-րդ, 18-րդ և 25-րդ կետերն ուժը կորցրած ճանաչել.

7) 15-րդ կետի 3-րդ ենթակետը շարադրել հետևյալ խմբագրությամբ.

«3) պայմանագիրը կնքելուց հետո պայմանագրի կրկնօրինակը ներկայացնում է տարածքային կենտրոն:».

8) 16-րդ կետում «ստանալով գրասենյակի կողմից փոխանցված գումարը» բառերը փոխարինել «պայմանագիրը կնքելուց հետո երեք ամսվա ընթացքում».

9) 17-րդ կետում «հավաստագրի արժեքի` սույն կարգի 13-րդ կետի 2-րդ ենթակետով սահմանված 70 տոկոսը (այսուհետ՝ երկրորդ փուլ)» բառերը փոխարինել «առաջին փուլով նախատեսված գումարը» բառերով.

10) 19-րդ կետը շարադրել հետևյալ խմբագրությամբ.

«19. Ոչ պետական կազմակերպությանն առաջին փուլով նախատեսված գումարը վճարելուց հետո տարածքային կենտրոնը համապատասխանաբար մեկ ամիս, երեք ամիս և մեկ տարի հետո համադրում է անմրցունակ անձի տվյալները նախարարության կողմից վարվող տեղեկատվական շտեմարանում առկա համապատասխան տեղեկատվության հետ և պարզում ոչ պետական կազմակերպության միջնորդությամբ աշխատանքի ընդունած գործատուի մոտ անմրցունակ անձի մեկ ամիս, այնուհետև երեք ամիս և առնվազն մեկ տարի աշխատելու փաստերը: Ոչ պետական գործակալությանը փոխհատուցվում են համապատասխանաբար երկրորդ, երրորդ ու չորրորդ փուլերով նախատեսված գումարները, եթե համադրումների արդյունքում պարզվում է, որ անմրցունակ անձը շարունակում է աշխատել նույն գործատուի մոտ:».

11) 26-րդ կետում «համապատասխան հավաստագրով մասնակի փոխհատուցման առաջին մասնաբաժինն ստանալուց» բառերը փոխարինել «պայմանգիրը կնքելուց» բառերով.

12) N 17 հավելվածը լրացնել Ձև N 1-ով հետևյալ բովանդակությամբ.

«**ՁԵՎ N 1**

**ԹԱՓՈՒՐ ԱՇԽԱՏԱՏԵՂԻ ՆԿԱՐԱԳԻՐ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Հ/Հ | Առաջարկվող աշխատատեղի և (կամ) պաշտոնի անվանումը | Պաշտոնի կոդը` ըստ պաշտոնների դասակարգչի (յոթանիշ կոդը) | Թափուր աշխատատեղերի թիվը | Աշխատան քային գործառույթները | Աշխատավարձը (առանց հարկերի և աշխատավարձից պահվող այլ վճարների) | Աշխատա ժամանակի տևողությունը (շաբաթական) | Աշխատանքի վայրը | Գործատուիկողմից ներկա յացվող որակավորման պահանջը | Գործատուի կողմից ներկայացվող աշխատանքային, այդ թվում` մասնագիտականփորձի վերաբերյալ պահանջը | Աշխատանքի այլ պայմաններ\* |
| 1 | 2 | 3 | 4 | 5 | 6 | 7 | 8 | 9 | 10 | 11 |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

\*Ծանոթագրություն. Աշխատանքի այլպայմաններն են` բնակարանային վարձի, տրանսպորտային ծախսի, կոմունալ վարձերի, առողջական ծախսի, կրթական ծախսի, ապահովագրական ծախսի փոխհատուցում, ամենամյա երկարացված արձակուրդ, ամենամյա լրացուցիչ արձակուրդ, արտաժամյա աշխատանքի համար նվազագույնից ավելի բարձր հավելման չափ, գիշերային աշխատանքի համար նվազագույնից ավելի բարձր հավելման չափ, ծանր, վնասակար աշխատանքներ կատարելու համար նվազագույնից ավելի բարձր հավելման չափ, առանձնապես ծանր, առանձնապես վնասակար աշխատանքներ կատարելու համար նվազագույնից ավելի բարձր հավելման չափ, հանգստյան և ոչ աշխատանքային օրերին կատարված աշխատանքի համար դրույքաչափի կրկնակիից ավելի բարձր վարձատրություն, գործատուի կողմից կամ միջոցներով աշխատողի մասնագիտական ուսուցում, վերապատրաստում, աշխատանքի ծանր, վնասակար պայմանների առկայություն կամ բացակայություն, աշխատանքի առանձնապես ծանր, առանձնապես վնասակար պայմանների առկայություն կամ բացակայություն:»:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**«Հայաստանի Հանրապետության ԿԱՌԱՎԱՐՈՒԹՅԱՆ 2014 ԹՎԱԿԱՆԻ**

**ԱՊՐԻԼԻ 17-Ի n 534-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

**1. Անհրաժեշտությունը**

«Հայաստանի Հանրապետության կառավարության 2014 թվականի ապրիլի 17-ի N 534-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ` նախագիծ) մշակվել է պայմանավորված՝ «Զբաղվածության մասին» ՀՀ օրենքի 19-րդ հոդվածով նախատեսված՝ զբաղվածության ոլորտում ՀՀ կառավարության լիազորած պետական կառավարման մարմնի և աշխատանքի տեղավորման ոչ պետական կազմակերպությունների միջև համագործակցության հնարավորությունների, ինչպես նաև աշխատաշուկայում անմրցունակ անձանց՝ նույն օրենքի 23-րդ հոդվածի 1-ին մասի 5-րդ կետով սահմանված իրավունքի իրացման անհրաժեշտությամբ։

**2. Ընթացիկ իրավիճակը և տվյալ բնագավառում իրականացվող քաղաքականությունը**

Դեռևս 2014թ․ ուժի մեջ մտած «Զբաղվածության մասին» ՀՀ օրենքով կանոնակարգվել են Հայաստանի Հանրապետության տարածքում գործող աշխատանքի տեղավորման ծառայություններ մատուցող ոչ պետական կազմակերպությունների հետ լիազորված մարմնի՝ ի դեմս Զբաղվածության պետական գրասենյակի, համագործակցութան իրավական շրջանակները, սահմանվել է աշխատաշուկայում անմրցունակ անձանց կողմից այդ կազմակերպությունների մատուցած ծառայություններից օգտվելու համար աջակցության իրավունքը, միաժամանակ, այդ իրավունքի իրացման նպատակով, օրենքի կիրարկումն ապահովող իրավական ակտով հաստատվել է աշխատանքի տեղավորման ոչ պետական կազմակերպության կողմից մատուցվող ծառայություններից օգտվելու համար աջակցության տրամադրման ծրագիրը (այսուհետ՝ ծրագիր)։

Չնայած վերոնշյալ իրավական կարգավորումներին՝ իրավակիրառական պրակտիկայում ի հայտ եկած խնդիրները հնարավորություն չեն տվել լիարժեքորեն իրականացնել ծրագիրը սկսած 2015թ-ից։ Մասնավորապես՝ 2015թ. կնքվել է համագործակցության հուշագիր աշխատանքի տեղավորման ոչ պետական 7 կազմակերպությունների հետ, սակայն շահառուներ չեն ընդգրկվել ծրագրում։ Ծրագրի չիրականացման հիմնական պատճառներից է եղել աջակցության տրամադրման պայմանների թույլ գրավչությունը ոչ պետական կազմակերպությունների համար։

**3. Կարգավորման նպատակը և բնույթը**

Նախագծով առաջարկվող փոփոխություններն ու լրացումները նպատակ ունեն`

* ծրագիրը դարձնել առավել գրավիչ աշխատանքի տեղավորման ծառայություններ մատուցող ոչ պետական կազմակերպությունների համար,
* ծրագրի շրջանակներում աջակցության տրամադրումը դարձնել առավել նպատակային ու հասցեական:

Մասնավորապես, Նախագծով առաջարկվում է՝

* համագործակցության հուշագիր կնքած կազմակերպություններից ամենամսյա պարբերականությամբ ստանալ անհրաժեշտ տեղեկատվություն առկա թափուր կամ նոր ստեղծվող աշխատատեղերի վերաբերյալ, կազմակերպությանն առավել հարմար եղանակով, ինչի հիման վրա կատարված տվյալների համադրման արդյունքում թափուր աշխատատեղերին համապատասխանող անմրցունակ անձանց առկայության դեպքում (իրենց համաձայնությամբ) միայն զբաղվածության տարածքային կենտրոնների կողմից կկատարվի ուղեգրում ոչ պետական կազմակերպություն․
* աշխատաշուկայում անմրցունակ անձին աշխատանքի տեղավորման նպատակով ոչ պետական կազմակերպությանը տրամադրվող փոխհատուցումը ոչ պետական կազմակերպությանը վճարելու փուլերը փոփոխել, վերջիններիս համար դրանք դարձնելով առավել գրավիչ, միաժամանակ նվազեցնելով ծրագրի շրջանակներում տրամադրվող ֆինանսական միջոցները ոչ նպատակային ծախսելու ռիսկերը,
* հանել աշխատանքի տեղավորման ոչ պետական կազմակերպության կողմից ստացած ֆինանսական միջոցները վերադարձնելու պարտադիր պահանջը։

**4. Նախագծի մշակման գործընթացում ներգրավված ինստիտուտները և անձինք**

ՀՀ աշխատանքի և սոցիալական հարցերի նախարարությունը:

**5. Ակնկալվող արդյունքը**

Նախագծի ընդունմամբ ակնկալվում է՝

* զբաղվածության ծառայություններ մատուցող պետական և աշխատանքի տեղավորման ոչ պետական կազմակերպությունների միջև փոխշահավետ և կայուն համագործակցության ապահովում․
* աշխատաշուկայում անմրցունակ անձանց կայուն զբաղվածության ապահովում` աշխատանքի տեղավորման լրացուցիչ հնարավորությունների ընձեռման միջոցով:

**ՏԵՂԵԿԱՆՔ**

**«Հայաստանի Հանրապետության ԿԱՌԱՎԱՐՈՒԹՅԱՆ 2014 ԹՎԱԿԱՆԻ**

**ԱՊՐԻԼԻ 17-Ի n 534-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2014 թվականի ապրիլի 17-ի n 534-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման ընդունման արդյունքում առաջարկվում է որպես փորձնական ծրագիր իրականացնել 2020թ-ին 100 շահառուի համար, ինչի համար կպահանջվի 8 000 000 դրամ գումար։

Ծրագրի իրականացման շրջանակներում պետական կամ տեղական ինքնակառավարման բյուջեում եկամուտների և ծախսերի ավելացում կամ նվազեցում չի նախատեսվում, քանի որ Ծրագիրն իրականացվելու է ՀՀ 2020թ. պետական բյուջեով զբաղվածության կարգավորման ամենամյա պետական ծրագրին հատկացված ֆինանսական միջոցներով: